**MAGYARORSZÁG KEDVENC ZÖLD OSZTÁLYA 2020**

**Versenyleírás, szabályzat**

**Zöldüljetek a környezetünk védelméért, akár tettekkel, akár csak színben! A nyereményetek egy osztálykirándulás! Vigyázz, kész, zöldülés!**

**Adod az osztályod? Fotó vagy videó? Bármelyik jó!**

**Nevezd az általános- vagy középiskolai kedvenc osztályod a** [**https://www.pontvelem.hu/magyarorszag-kedvenc-osztalya**](https://www.pontvelem.hu/magyarorszag-kedvenc-osztalya) **oldalon és juttasd hozzá az értékes nyereményhez!**

**Tehát:**

**Nevezés, Instagram követés, #pontvelem, #kedvenczoldosztály, megosztás, lájkok és máris kirándulhattok!**

**Idén minden hazai általános- és/vagy középiskolai osztály megmutathatja, hogy mennyire fontos számára a fenntarthatóság. Videóval, vagy fényképpel lehet nevezni az osztályokat és bármilyen kreatív, Földünk megóvásával kapcsolatos „zöld” téma kerülhet a pályázatokra. Az osztályok szemléltethetik, hogyan formáznak meg bizonyos formákat, vízcseppet, egy fát, vagy bármit, akár a szabadban, akár az iskolában. A lényeg, hogy az osztályok kreatívan mutassák be, hogy számukra nagyon fontos a fenntarthatóság, majd az elkészült fényképet vagy videót népszerűsítsék a közösségi oldalakon #kedvenczoldosztaly jelöléssel.**

**Videóval vagy fényképpel lehet nevezni az osztályokat az alábbiak szerint:**

**1. Videó:**

Nevezzétek az osztályt a <https://www.pontvelem.hu/magyarorszag-kedvenc-osztalya> oldalon! Készítsetek egy maximum 2 perces videót osztályotokról, amelyen valami jópofa tevékenység látható, majd töltsétek fel a Videára és népszerűsítsétek azt az Instagramon #pontvelem és #kedvenczoldosztaly jelöléssel! Mindkét #jelölésre szükség van ahhoz, hogy nevezzétek az osztályotokat! Minél többször osszátok meg a facebookon is, hogy a Ti videótok legyen az egyik legnépszerűbb!

A legnépszerűbb videók közül a PontVelem zsűrije által kiválasztott videóban szereplő osztály lehet az egyik Kedvenc Zöld Osztály 2020-ban.

* A nevezett videó az alábbi szempontok figyelembevételével kerül értékelésre:
népszerűség, kreativitás, kivitelezés, „zöld téma” megjelenítése.

Az értékelésnél figyelembe vesszük a feltöltési idő és a verseny lezárása közt eltelt időt, így minden nevezett osztály, ugyanannyi eséllyel vesz részt a versenyben.

**Díj:**

**Ez a nyertes osztály egy 150 000.- Ft értékű kirándulást nyerhet, emellett az osztály minden tagja tárgyi ajándékot kap.**

**A nyertes osztály osztályfőnöke egy kerékpárt kap.**

**2. Fotó:**

Nevezzétek az osztályt a <https://www.pontvelem.hu/magyarorszag-kedvenc-osztalya> oldalon! Készítsetek az osztályról egy képet, amelyen valami jópofa megjelenés vagy tevékenységetek látható! A képet töltsétek fel az Instagramra #pontvelem és #kedvenczoldosztaly jelöléssel! Minél többet osszátok meg a facebookon is, hogy a Ti képetek legyen az egyik legnépszerűbb!

A legnépszerűbb képek közül a PontVelem zsűrije által kiválasztott képen szereplő osztály lehet a másik Kedvenc Zöld Osztály 2020-ban.

* A nevezett kép az alábbi szempontok figyelembevételével kerül értékelésre:
népszerűség, kreativitás, kivitelezés, „zöld téma” megjelenítése.

Az értékelésnél figyelembe vesszük a feltöltési idő és a verseny lezárása közt eltelt időt, így minden nevezett osztály, ugyanannyi eséllyel vesz részt a versenyben.

**Díj:**

**Ez a nyertes osztály egy 100 000.- Ft értékű kirándulást nyerhet, emellett az osztály minden tagja tárgyi ajándékot kap.**

**A nyertes osztály osztályfőnöke egy kerékpárt kap.**

**A verseny szervezője**

A versenyt a **PontVelem Nonprofit Kft.** (2092 Budakeszi, Kagyló utca 1-3.) szervezi és bonyolítja le (továbbiakban: Szervező). A verseny hivatalos honlapja a [www.kedvencosztaly.pontvelem.hu](http://www.kedvencosztaly.pontvelem.hu) (továbbiakban: Honlap)

***A verseny támogatója:***

**Emberi Erőforrások Minisztériuma** (1054 Budapest, Akadémia u. 3.)

**A verseny médiatámogatója:**

**New Wave Media Group Kft.** (1126 Nagy Jenő u. 12.)

A verseny célja minél több lájkot és megosztást gyűjteni az év kedvenc zöld osztályának.

**A nevezési időszak:**

2020. október 5-től

2020. október 15-én 12:00 óráig tart.

**A verseny:**

2020. november 20-án éjfélig tart.

* A <https://www.pontvelem.hu/magyarorszag-kedvenc-osztalya> oldalon kell nevezni az osztályod, valamint követned kell a PontVelem Okos Program Instagram oldalát, ahhoz, hogy részt vegyetek a versenyben. A kép és a videó feltöltése regisztráció nélkül nem érvényes.
* Az osztályod képét, vagy a Videára feltöltött videót népszerűsíteni, az Instagram regisztrációddal van lehetőséged.
* Minden regisztrált felhasználó lájkolhat, megoszthat! Minél magasabb a lájkok és a megosztások száma, annál esélyesebb, hogy az osztály nyer.
* A tartalom népszerűsége mellett, további kritériumokat is figyelembe vesz a Szervező a nyertesek kiválasztásához.
* Amennyiben törlöd a posztot, elvesznek a kedvenc osztályodra leadott lájkok is.
* Fontos, hogy egy osztályt, csak egyszer nevezzetek, egy név alatt és egy képet vagy videót népszerűsítsetek, mert a több felé leadott lájkok nem összesíthetők, ezért mindig ellenőrizzétek, hogy biztosan nincs-e nevezve már az osztályotok!
* Köszönjük, hogy játszol velünk!

**Nyeremények juttatása:**

A nyertes osztályok pénzdíja az alábbiak szerint kerül kiosztásra:

Utalás formájában a nyertes osztályok iskolájának alapítványi számlájára, a verseny lezárását követő négy héten belül, amennyiben a nyertes osztály tanára időben elküldi a szükséges adatokat.

A verseny végén, a nyertes osztályok nevezőjét, azaz azt a felhasználót, aki a <https://www.pontvelem.hu/magyarorszag-kedvenc-osztalya> oldalon nevezte az osztályt és népszerűsítette a képet vagy a videót, a Szervező értesíti a nyereményről, majd egyezteti vele az adatokat. Amennyiben a nyertes osztály nevezője 10 munkanapon belül nem reagál a megkeresésre, másik nyertest hirdet a Szervező.

Szervező a termék nyereményeket postai úton küldi a verseny lezárását követő négy héten belül a nyertes osztály iskolájának címére. A termékekkel kapcsolatos reklamációt az átvételtől számított 8 napon belül fogadja el a Szervező. A tárgyi nyeremények készpénzre nem válthatók.

A két díjazott osztály kötelezettséget vállal arra, hogy legalább egy fényképet készít magáról a nyeremény kiránduláson, feltölti az Instagram oldalára #pontvelem jelöléssel, vagy elküldi azt a pontvelem@pontvelem.hu e-mail címre. A kép a Szervező tulajdona lesz és korlátlanul felhasználhatja azt.

Amennyiben a nyertes osztályokat illetően vita keletkezik, úgy a nyeremény juttatásának kérdésében, illetve a nyertes osztályok meghatározásában a Szervező döntése végleges és nem vitatható.

**Egyéb rendelkezések:**

Mindkét díjazott osztálynak regisztrálnia kell a [www.pontvelem.hu](http://www.pontvelem.hu) oldalon.

Egy osztály maximum 32 fő lehet, kizárólag valós osztályközösségek nevezhetnek a versenybe.

Amennyiben a PontVelem értékrendjéhez nem méltó képet, videót vagy szöveget posztolnak, abban az esetben a Szervező nem fogadja el az osztály nevezését.

A versenyzők a versenyben való részvételükkel hozzájárulnak, hogy a verseny szervezője, a versenyzők adatait (név, e-mail cím) díjmentesen nyilvántartásba vegye és a jelen nyereményverseny lebonyolítása és dokumentálása céljára a jövőben is díjmentesen kezelje. A versenyzők hozzájárulnak továbbá ahhoz, hogy a megadott e-mail címeket a Szervező marketing tevékenysége céljából felhasználja. Harmadik személyeknek a Szervező ezen információkat nem adja tovább.

A versenyben nem vehetnek részt, a Szervező, illetve a Támogatók, munkatársai és családtagjai.

Bármilyen felmerülő vitás esetben a Szervező döntése az irányadó.

Az osztályt nevező Felhasználó vállalja, hogy a feltöltött képen, vagy videóban szereplő minden személy, (illetve kiskorú esetén annak képviselője) hozzájárult ahhoz, hogy a képen vagy a videóban nyilvánosan szerepelhet és a Szervező bármilyen fórumon, nyilvánosan, korlátlanul felhasználhatja, publikálhatja a feltöltött anyagot.

Bárki nevezhet valós profillal, valós általános, vagy középiskolai osztályt, de a versenybe nevező osztályok, valamint a nevező e-mail címének, elérhetőségének valódisága a versenyzők felelőssége, ebből fakadó problémákért a Szervezőt semmilyen felelősség nem terheli.

A versennyel kapcsolatos kérdéseket a Szervező a pontvelem@pontvelem.hu e-mail címen fogadja, majd azokra a feladó e-mail címére küld választ.

Csak valós személyek nevezhetnek osztályt, valós facebook vagy Instagram profillal népszerűsíthetik azt, illetve lájkolhatnak az osztályok képeire, videóira. A több lájk vagy megosztás céljára létrehozott hamis profilok nem vehetnek részt a versenyben és amennyiben a Szervező tudomást szerez arról, hogy a szavazatok mögött hamis, nem való személy regisztrációk vannak, a Szervező azonnali hatállyal kizárhatja a versenyző osztályt a versenyből. Szervező nem vállal kötelezettséget a visszaélésekkel kapcsolatos kivizsgálásokra, de bármikor megteheti azt.

Szervező fenntartja magának a jogot arra, hogy amennyiben valamely versenyző részéről bármilyen (pl. számítógépes) manipulációt, illetve a verseny szellemével bármilyen módon összeférhetetlen vagy azt sértő magatartást tapasztal, vagy ennek megalapozott gyanúja felmerül, úgy a versenyzőt és az osztályt azonnali hatállyal kizárja a versenyből.

Szervező nem tartozik felelősséggel az on-line felületek helytelen működéséért, amely tőle független okra vezethető vissza, így különösképpen: az on-line felületet működtető kiszolgáló hibája vagy elérhetetlensége, az internet-hálózathoz való csatlakozás hiánya, a gerinchálózat működési zavarai, az internetes felülethez, vagy annak egy részéhez történő csatlakozás sikertelensége.

A Szervező kizárja a felelősségét minden a Honlap szerverét ért vagy a facebook, illetve Instagram oldalán történő meghibásodások, külső támadások esetére, valamint kizár minden kártalanítási, kártérítési igényt a verseny során, a verseny esetleges hibáiból, hiányosságaiból, hibás működéséből eredő vagy ahhoz kapcsolódó költségekért, károkért, veszteségekért.

A Szervező nem tartozik felelősséggel az informatikai eszközök rendelkezésre állásáért és működéséért, illetve harmadik személyek tevékenységéért.

A jelen szabályzat bárminemű megsértése – akár a nyeremény átvételét követően is – a versenyből való kizárás következményét és esetleges jogi lépések megtételét vonja maga után. A jelen szabályzat megszegésével a Szervezőnek okozott kárért a versenyző teljes körű felelősséget vállal. A Szervező döntése a kizárás kérdésében végleges és nem vitatható.

A Szervező kizárja a felelősségét minden a weboldala szerverét ért vagy a facebook oldalán történő meghibásodások, külső támadások esetére, valamint kizár minden kártalanítási, kártérítési igényt a verseny során, a verseny esetleges hibáiból, hiányosságaiból, hibás működéséből eredő vagy ahhoz kapcsolódó költségekért, károkért, veszteségekért.

A Szervező fenntartja magának a jogot jelen szabályzat módosítására, ill. kiegészítésére. A módosításokról a versenyzők a Honlapon értesülhetnek.

Az Apple nem szponzora az alkalmazás nyereményjátékának. Az Apple semmilyen módon nem vesz részt az alkalmazás nyereményjátékában. Az alkalmazást 18 éven aluliaknak szülői felügyelet mellett ajánljuk. A Szervező a nyeremények hibáiért, hiányosságaiért kizárják a felelősségüket, kivéve, ha a felelősség kizárását a magyar jogszabályok kifejezett rendelkezéssel tiltják. A nyertes ilyen igényét jogszabályi keretek között a nyeremény szolgáltatójával/ gyártójával/ forgalmazójával szemben, közvetlenül érvényesítheti.

A Szervező fenntartja a jogot, hogy a nyereményeket megváltoztassa és azokat ugyanolyan vagy nagyobb értékű nyereménnyel helyettesítse.

**Adatvédelem**

Adatvédelmi szabályzatunk az alábbi linken érhető el:

<http://letoltes.pontvelem.hu/szabalyzatok_es_tajekoztatas/adatvedelmi-tajekoztatas.pdf>

Ezt a versenyt a Facebook és az Instagram semmilyen formában nem támogatja, azzal összefüggésbe nem hozható.